სანტოსი (საფეხბურთო კლუბი)

„სანტოსი“ () — ბრაზილიური საფეხურთო კლუბი ქალაქ სანტუსიდან (სან-პაულუს შტატი). კლუბი „სან-პაულუს“ (კლასიკო სან-სანი), „კორინთიანსსა“ (ყველაზე პრინციპული დაპირისპირება) და „პალმეირასთან“ ერთად წარმოადგენს თავისი შტატის ოთხი ტრადიციული გრანდიდან ერთ-ერთს. იგი ბრაზილიის საფეხბურთო კლუბებს შორის ერთ-ერთი უძლიერესია. „სანტოსი“ არის ბრაზილიის ყველაზე პოპულარული და ტიტულოვანი კლუბების ორგანიზაციის ცამეტთა კლუბის ერთ-ერთი თანადამაარსებელი.

ისტორია
კლუბი დაარსდა 1912 წლის 14 აპრილს. 1950-იანი წლების შუა პერიოდამდე სანტოსმა სან-პაულუს შტატის ჩემპიონატი მხოლოდ ერთხელ — 1935 წელს  მოიგო. 1955 წელს, პელეს კლუბში მოსვლის შემდეგ, 1960-იანი წლების დასაწყისისთვის „სანტოსი“ მსოფლიოს უძლიერეს გუნდად ჩამოყალიბდა. 1950-იან და 1960-იან წლებში მის გვერდით თამაშობდნენ ბრაზილიური ფეხბურთის ისეთი აღიარებული ოსტატები, როგორებიც იყვნენ — ჟილმარი, მაურო რამოსი, ჟოელი, ლიმა, დორვალი, მენგალვიო, კოუტინიო, პეპე, კარლოს ალბერტო ტორესი, ორლანდო და სხვ. 1960-იან წლებში „სანტოსი“ იყო ბრაზილიური ფეხბურთის განსახიერება, რის გამოც გუნდს ხშირად იწვევდნენ სხვადასხვა საერთაშორისო ტურებში მონაწილეობის მისაღებად. „სანტოსი“ გახდა პირველი ბრაზილიური კლუბი, რომელმაც ხუთივე კონტინენტზე ითამაშა. 1962 წელს „სანტოსმა“ მოიგო ყველა ტურნირი, რომელშიც მონაწილეობა მიიღო.Santos teve ano perfeito em 1962. Será que repete no centenário?

პელესა და მისი თაობის მოთამაშეთა წასვლის შემდეგ, „სანტოსი“ მხოლოდ ეპიზოდურად თუ გაიელვებდა 1970-იან და 1990-იან წლებში. კლუბის აღორძინება დაიწყო 1990-იანი წლების ბოლოს, როდესაც 1998 წელს „სანტოსმა“ 29 წლის განმავლობაში თავისი პირველი საერთაშორისო ტურნირი — კონმებოლის თასი მოიგო. გუნდის მთავარი მწვრთნელის ვანდერლეი ლუშემბურგოს დროს „სანტოსი“ ბრაზილიის ჩემპიონი გახდა 2002 და 2004 წლებში, ხოლო 2003 წელს, ასევე პირველად 1960-იანი წლების შემდეგ, მიაღწია ლიბერტადორესის თასის ფინალს, სადაც „ბოკა ხუნიორსთან“ დამარცხდა.Esquadrão Imortal – Santos 2002-2004 // imortaisdofutebol.com

2007 წელს „სანტოსი“ სან-პაულუს შტატის ჩემპიონი გახდა, ლიბერტადორესის თასის ნახევარფინალამდე მიაღწია და ბრაზილიის ჩემპიონატში მეორე ადგილი დაიკავა.

2010 წელს, 1960-იანი წლების ტიტულები ბრაზილიი თასისა და კოპა რობერტაოს ჩათვლით ქვეყნის ჩემპიონის ტიტულთან გათანაბრდა. ამრიგად, „სანტოსი“ „პალმეირასთან“ ერთად, საჩემპიონო ტიტულების რაოდენობით ქვეყნის ერთ-ერთი ყველაზე ტიტულოვანი კლუბი გახდა.Campeonato Brasileiro: Unificação dos títulos alimenta polêmica

 მიღწევები 
 პაულისტას ჩემპიონატი
 ჩემპიონი: 1935, 1955, 1956, 1958, 1960, 1961, 1962, 1964, 1965, 1967, 1968, 1969, 1973, 1978, 1984, 2006, 2007, 2010, 2011, 2012, 2015, 2016

 პაულისტას თასი
 თასის მფლობელი: 2004

 ბრაზილიის ჩემპიონატი
 ჩემპიონი: 1961, 1962, 1963, 1964, 1965, 1968, 2002, 2004
 ბრაზილიის თასი
 თასის მფლობელი: 2010

 რიო–სან-პაულუს ტურნირი
 ჩემპიონი: 1959, 1963, 1964, 1966, 1997

 საკონტინენტთაშორისო თასი
 თასის მფლობელი: 1962,Intercontinental Club Cup 1962 // rsssf 1963

 ლიბერტადორესის თასი
 თასის მფლობელი: 1962, 1963, 2011
 ფინალისტი: 2003, 2020

 კონმებოლის თასი 
 თასის მფლობელი: 1998

 სამხრეთ ამერიკის რეკოპა
 თასის მფლობელი: 2012

 რესურსები ინტერნეტში 
 ოფიციალური საიტი 



 Super Santos
 SANTÁSTICO 

სქოლიო

*
კატეგორია:ბრაზილიის საფეხბურთო კლუბები